CELEX: 32020D1014
Language: ro
Date: 2020-07-13 00:00:00
Title: Decizia (PESC) 2020/1014 a Consiliului din 13 iulie 2020 de modificare a Deciziei (PESC) 2018/905 privind prelungirea mandatului reprezentantului special al Uniunii Europene pentru Cornul Africii

14.7.2020   
               
               
                  RO
               
               
                  Jurnalul Oficial al Uniunii Europene
               
               
                  LI 225/1
               
            
         DECIZIA (PESC) 2020/1014 A CONSILIULUI
         din 13 iulie 2020
         de modificare a Deciziei (PESC) 2018/905 privind prelungirea mandatului reprezentantului special al Uniunii Europene pentru Cornul Africii
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 8 decembrie 2011, Consiliul a adoptat Decizia 2011/819/PESC (1) de numire a domnului Alexander RONDOS în calitatea de reprezentant special al Uniunii Europene (RSUE) pentru Cornul Africii.
                  
               
                     (2)
                  
                  
                     Mandatul domnului RONDOS în calitatea de RSUE a fost reînnoit succesiv, cel mai recent prin Decizia (PESC) 2018/905 a Consiliului (2), astfel cum a fost modificată prin Decizia (PESC) 2020/251 a Consiliului (3). Mandatul RSUE urmează să expire la 31 august 2020.
                  
               
                     (3)
                  
                  
                     Mandatul RSUE ar trebui prelungit cu încă șase luni și ar trebui stabilită o nouă valoare de referință financiară pentru perioada cuprinsă între 1 septembrie 2020 și 28 februarie 2021.
                  
               
                     (4)
                  
                  
                     RSUE își va îndeplini mandatul în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2018/905 se modifică după cum urmează:
            
                        1.
                     
                     
                        La articolul 1, alinatul (1) se înlocuiește cu următorul text:
                        
                           „(1)   Mandatul domnului Alexander RONDOS în calitate de Reprezentant Special al Uniunii Europene (RSUE) se prelungește până la 28 februarie 2021. Consiliul poate decide cu privire la încheierea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”
                        
                     
                  
                        2.
                     
                     
                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor legate de mandatul RSUE pentru perioada cuprinsă între 1 septembrie 2020 și 28 februarie 2021 este de 1 290 000,00 EUR.”
                     
                  
                        3.
                     
                     
                        La articolul 14, al doilea paragraf se înlocuiește cu următorul text:
                        „RSUE prezintă raportul cuprinzător final privind executarea mandatului până la 30 noiembrie 2020.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 13 iulie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia 2011/819/PESC a Consiliului din 8 decembrie 2011 de numire a Reprezentantului Special al Uniunii Europene pentru Cornul Africii (JO L 327, 9.12.2011, p. 62).
         
            (2)  Decizia (PESC) 2018/905 a Consiliului din 25 iunie 2018 privind prelungirea mandatului reprezentantului special al Uniunii Europene pentru Cornul Africii (JO L 161, 26.6.2018, p. 16).
         
            (3)  Decizia (PESC) 2020/251 a Consiliului din 25 februarie 2020 de modificare a Deciziei (PESC) 2018/905 privind prelungirea mandatului reprezentantului special al Uniunii Europene pentru Cornul Africii (JO L 54 I, 26.2.2020, p. 5).